તુલા : તા 26 ,27 અને 28 દરમિયાન મહેમાનની આગતા સ્વાગતામાં સમય પસાર થશે. ઘર-પરિવારમાં વ્યસ્ત રહેશો. ઘર પરિવાર તેમજ સંતાનને લઇ તણાવ ઓછો થશે. સંતાનોની પ્રગતિ તમને મનોમન હર્ષિત કરશે તેમજ સંતાન ઈચ્છુક જાતકો માટે પણ આ સમય આશાસ્પદ જણાઈ રહ્યો છે. વ્યવસાયમાં કોઈ ખાસ સફળતા નથી પરંતુ નોકરીમાં બઢતી મળશે. નોકરિયાતો તેમના ઉપરીઓ સાથે કોઈ મહત્ત્વના કામની ચર્ચા કરે તેવી સંભાવના પણ છે. ભવિષ્યને લઇને તમારા મનમાં ઉત્સાહ રહેશે. વિદ્યાર્થીઓ માટે સમય માધ્યમ ફળદાયી રહેશે. તા 29 અને 30 દરમિયાન દૈનિક અને રોજબરોજના કામમાં વ્યસ્ત રહેશો. ઘરને સુવ્યવસ્થિત કરવામાં સમય પસાર થશે. જુના પરિચિતોથી મુલાકાત વધશે. પારિવારિક જવાબદારી ખૂબ સારી રીતે નિભાવશો. ઘર માટે કોઈ નવા સામાનની ખરીદી કરશો. કોઈ જરૂરિયાત વાળાને મદદ કરશો. તા 31 અને 1 દરમિયાન આપનું પુરું ધ્યાન આર્થિક પ્રગતિ પર રહેશે. આપ એકદમ શાંત ચિત્તથી કામ કરશો. આપને પાડોશી દ્વારા લાભ થશે. નોકરીમાં કોઈ જગ્યા એ ઈન્ટરવ્યું માટે જવાનું થશે. પોતાનું કાર્ય કોઈ પણ રીતે પુરું કરવાનો પ્રયત્ન કરશો.